cyanic-selkie/wikianc huggingface dataset:
Frame relay
Frame relay הוא פרוטוקול תקשורת לשינוע מהיר של חבילות מידע מעל גבי חיבורים וירטואליים לחיבור אל התקני רשת. חיבור Frame Relay מאפשר הקמת VPN בעלויות נמוכות בין שתי מערכות WAN כדוגמת קשר שבין ספק שירותי אינטרנט ורשת אינטראנט של חברה. ספקי אינטרנט משתמשים ברשת Frame Relay כדי להשיג מערכות LAN to LAN, או WAN to LAN להעברת נתונים מהירה, ולחבר נקודות גישה בין אזורים גאוגרפים שונים. כיום, עם חדירת האינטרנט בפס רחב (ADSL) הולך ופוחת השימוש ב Frame Relay.
הטכנולוגיה פועלת באמצעות מיתוג מנות, לחיבור התקנים ברשת אזורית (WAN). תומך בקווי תקשורת במהירויות שונות, לדוגמה T1 ב-1.544Mbps ו-T3 ב-45Mbps. הטכנולוגיה מוחלפת באזורים מסוימים בהתקנים משופרים כגון ATM.
אופן הפעולה
הרשת מורכבת ממתגים אשר יוצרים טופולוגיית סריג. על כל קו תקשורת פיזי עוברים נתונים בדרכם מהמקור אל היעד למערכת כמה מנגנוני שליחה:
שיטת הריבוב שבה רשת זו משתמשת היא STDM - Statistical Time Division Multiplexing. זוהי שיטה בה כל ערוץ מקבל פרק זמן בו הוא יכול להעביר מידע. בכל פעם בו ערוץ כלשהו לא משדר או קולט הזמן מחולק בין שאר הערוצים.
ג'אז הארנב
ג'אז הארנב (באנגלית: Jazz Jackrabbit) הוא משחק פלטפורמה שפותח על ידי חברת "אפיק מגהגיימס" ("אפיק גיימס" כיום). המשחק יצא ב-1994 עבור המחשב האישי. ב-2002 הוא עודכן עבור הגיימבוי אדוונס. גיבור המשחק הוא דמות של ארנב, המבוססת על אחד ממשלי איזופוס, "הצב והארנב".
המשחק נוצר על ידי קליף בלסזינקי וארג'אן ברוסי, בהשראת משחקי קונסולות כמו "האחים סופר מריו", "מגה מן", ובעיקר "סוניק הקיפוד". בזמן ההוצאה של המשחק, הגרפיקה הנמרצת והמשחקיות המהירה היוו חידוש למחשב האישי. המגזין "PC Format" כינה אותו "משחק הארקייד של השנה".
בעקבות הפופולריות של המשחק, יצא משחק המשך בשם "ג'אז הארנב 2" ב-1998. משחק נוסף, "ג'אז הארנב 3" שפותח בגרסת תלת מימד תוכנן לצאת בתחילת שנות ה-2000, אך בסוף בוטל מאחר שיוצרי המשחק לא הצליחו למצוא מוציא לאור. זמן קצר לאחר הביטול, הודלפה גרסת הדמו של המשחק לאינטרנט.
עלילה
שלושת אלפים שנים אחרי האירועים המתרחשים בסיפורו של איזופוס, המשל "הצב והארנב", ממשיכה היריבות בין צבים וארנבים. ג'אז ג'קרביט, תושב של כוכב לכת בדיוני בשם קרוטוס (Carrotus) שכל תושביו ארנבים צבעוניים, מבקר בפלנטות שונות כדי להציל את הנסיכה אווה אירלונג וקרוטוס מהצבים הטרוריסטים, שנשלטים על ידי המגלומן דבאן של.
פורמט
ג'אז הארנב דומה בפורמט למשחקי "סוניק הקיפוד". במשחק שישה פרקים, בכל אחד מהם שלושה עולמות ושלב בונוס אחד; בכל אחד מהעולמות קיימים שני שלבים ושלב בונוס, אליו מגיעים כשמוצאים אבן חן. לרוב ניתן לעבור דרך שלבים במהירות גבוהה. לעומת משחקי "סוניק הקיפוד", לג'אז יש קו חיים; הוא מפסיד "נקודות בריאות" כשהוא בא במגע עם אויבים, ומקבל נקודות כשהוא אוכל גזרים. אם קו הבריאות שלו מגיע לאפס, ג'אז הופך לאפר והשלב מתחיל מנקודת הביקורת האחרונה.
גיימבוי אדוונס
גיים טיטאן פיתחה גרסה חדשה של ג'אז הארנב עבור הגיימבוי אדוונס של נינטנדו. המשחק הוצא על ידי ג'לקו בארצות הברית ב-19 בנובמבר 2002. בגרסה זו קיימים 24 שלבי שחקן יחיד ו-11 שלבי שחקנים מרובים.
רומן טרוצנקו
רומן ויקטורוביץ' טרוצנקו (ברוסית: Роман Викторович Троценко; נולד ב-12 בספטמבר 1970) הוא איש עסקים ומיליארדר רוסי. יועץ לנשיא החברה הממלכתית רוסנפט.
ביוגרפיה
רומן טרוצנקו נולד ב-12 בספטמבר 1970 במוסקבה. בשנת 1992 סיים את לימודיו בפקולטה לכלכלה של המכון למדינות אסיה ואפריקה באוניברסיטת מוסקבה (התמחות בכלכלת יפן). בשנת 2001 סיים את הפקולטה למשפטים של אוניברסיטת מוסקבה.
בשנים 1987–1988 עשה התמחות באוניברסיטת ייל שבארצות הברית ובאוניברסיטת קוימברה שבפורטוגל.
בשנת 1999, לאחר לימודי התואר השני, הגיע למשרד התחבורה לתפקיד עוזר השר.
מאז 2012 משמש כיועץ לנשיא רוסנפט, איגור סצ'ין.
חבר ברשימת האנשים העשירים ביותר ברוסיה לפי המגזין "פורבס", מקום 63 בדירוג בשנת 2021, עם הון של 2.4 מיליארד דולר אמריקאי.
פעילות כאיש עסקים
AEON Corporation, שבבעלות רומן טרוצנקו, כוללת את חברת הפיתוח AEON-Development, שהיא המפתחת של מספר פרויקטים גדולים במוסקבה: מגדל הפדרציה במוסקבה סיטי ו"ריבר פארק" בנאגאטינסקי זאטון. התאגיד כולל גם את המספנה לבניית ספינות במוסקבה, מספנות האחים נובל, מספר חברות ספנות, ביניהן Moscow River Shipping Company Capital Shipping Company ואחרות.
בעסקי שדות התעופה, AEON Corporation מחזיקה ב-Novaport Holding, השולטת בשדות תעופה בנובוסיבירסק, צ'ליאבינסק, ברנאול, טומסק, אולן-אודה, צ'יטה, אסטרחאן, טיומן, מורמנסק, קלינינגרד, מינרלנייה וודי, פרם, ובלגורוד.
מילון עולמי לעברית מדוברת
חלוקת העבודה בין שני מחבריו של המילון מוצגת בסוף ההקדמה שלו:
המילון יצא לאור בשנת תשל"ב-1972, ובמרוצת העשור שלאחר מכן הופיע בכעשר מהדורות. בשנת תשמ"ב-1982 יצא בהוצאת זמורה-ביתן כרך המשך: "מילון אחול-מניוקי לעברית מדוברת", ובו אוסף נרחב נוסף של מונחי סלנג עבריים.
המילון בנוי במבנה המקובל, כלומר מציג את המונחים בסדר אלפביתי, שמו של כל מונח כתוב בניקוד מלא (משימה לא פשוטה ברבים מהמונחים), ולאחריו באות ההגדרה ודוגמאות להמחשתה. בשולי המילון מופיעים איורים, אך שלא כמקובל, האיור אינו סמוך להגדרה המתאימה, אלא מהווה הגדרה ויזואלית עצמאית (לעיתים קיימת הגדרה מקבילה במקום אחר במילון, ופעמים רבות הכיתוב מתחת לאיור הוא האזכור היחיד במילון למושג זה). המילון, ובמיוחד הדוגמאות העסיסיות והאיורים המלווים בכיתובים שנונים, מהווה שילוב חינני של מילון רציני עם הומור.
על הקריטריון שהנחה אותם בבחירת ערכים כתבו המחברים בהקדמתם:
"מילון עולמי לעברית מדוברת" לא היה מילון סלנג עברי ראשון - קדם לו "מילון הסלנג הישראלי", בעריכת רפאל ספן, שיצא לאור בשנת 1965. אף על פי כן, "מילון עולמי לעברית מדוברת" היווה פריצת דרך בתחום זה, משום שמילונו של ספן זכה לתפוצה מצומצמת, ואילו מילונם של בן אמוץ ובן יהודה זכה לתפוצה רחבה ביותר.
המרצה (סדרת טלוויזיה)
"המרצה" (ברוסית: Лектор) היא מיני-סדרת טלוויזיה רוסית מז'אנר דרמת הריגול, בהפקת ערוץ רוסיה-1. שודרה לראשונה ב-26 במרץ 2012.
נעימת הנושא לסדרה והשיר "במקום" (На прицеле) בוצע על ידי סרגיי אשיחמין ונכתב על ידי דמיטרי דנקוב ורבים רואים בו מין פלגיאט של השיר "Extreme Ways" שנכתב עבור הטרילוגיה: זהות כפולה, זהות במלכודת וזהות אבודה.
תקציר עלילת הסדרה
מקסים מקסימוביץ' הוא פרופסור בפקולטה למדעי המדינה של אוניברסיטת מוסקבה. לפני כמה שנים הוא עבד בשירות הביטחון הפדרלי והתפטר בנסיבות טרגיות.
באחת מההרצאות מופיע באוניברסיטה בכיר משירות הביטחון הפדרלי, ומציע למקסים לחזור לשירות ולזהות חפרפרת שעשוי להדליף מידע סודי ביותר לסוכנות הביון האמריקאית, ה-CIA. זמן קצר לאחר מכן פונה אליו לעזרה עמיתו לשעבר, ולדימיר: החפרפרת בכוונה מנסה לחשוף אותו כבוגד. כאשר על כף המאזניים מוטלים לא רק ביטחון המדינה, אלא גם חיי חברו הוותיק, מקסים מבין שהוא לא יכול להישאר עוד הרחק משירות ביטחון המדינה.
על מנת לחשוף את הסוכן הכפול וכדי להציל חבר ותיק ולאתר את האשמים לאירועים שהתרחשו לפני שנתיים, מקסים שוב צולל חזרה לתוך זרם פעילות המודיעין. יחד עם שירות הביטחון הפדרלי הוא פועל כדי למנוע מבצעי ריגול של סוכנויות זרות, כמו ה-CIA, MI6 והמוסד. בין איומי טרור לירי הרקטות מקסים סוף סוף לומד להכיר אהבה אמיתית, הציירת קירה.
העימות בין סוכנויות המודיעין הופך להיות אפילו מתוח יותר, כאשר אדוניו של "החפרפרת" ב-CIA הופכים להיות מודעים יותר לכך שמקסים חזר למשחק. ככל שהוא מתקרב אל המטרה שלו, הוא מבין ש"החובבנים" הם אנשים קרובים אליו, אולי אפילו הוא עצמו.
אפרים פרדיננד איינהורן
הרב אפרים פרדיננד איינהורן (בסינית: 艾恩宏; 12 בספטמבר 1918 – 15 בספטמבר 2021) היה איש עסקים ורב אורתודוקסי אוסטרי-בריטי, ואחד משני הרבנים היחידים שגרו בטאיוואן.
ביוגרפיה
איינהורן נולד בווינה, אוסטריה. הוא עבר לממלכה המאוחדת בגיל 14, והוסמך לרבנות ב-1940. הוריו נרצחו בשואה מחנה הריכוז זקסנהאוזן.
בשנות ה-40 עבד כמנהל מידע של הקונגרס היהודי העולמי, ולאחר מכן עסק בסיוע לקהילות יהודיות במדינות ערב. בשנות ה-50 עבר לארצות הברית וקנדה, ושימש רבי בקהילות בטורונטו, פנסילבניה, דטרויט ולוס אנג'לס, עד שהקים עסק למסחר, במסגרתו הגיע לטאיוון.
לצד תפקידיו בתחום הדתי, איינהורן היה מקורב לאישים במערכת הפוליטית והכלכלית, כמו גם לאישים בקהילות יהודיות בטאיוואן ומחוצה לה; הוא סייע לקידום היחסים הדיפלומטיים בין הממשלה הטייוואנית לבין מדינות מזרח אירופה כגון צ'כיה, הונגריה, לטביה, ליטא, פולין, רומניה, מקדוניה ואוקראינה. הוא גם היה יו"ר ארגון "רפובליקנים בחו"ל" (Republicans Abroad) של טייוואן.
ב-2009 הממשלה האוסטרית העניקה לו עיטור כבוד על שירותיו למען אוסטריה.
איינהורן נפטר ב-15 בספטמבר 2021 בגיל 103.
חייו הפרטיים
איינהורן נישא ב-1953 לרות ויינברג, והיו לו שתי בנות: דפנה ושרונה.
X86-64
x86-64 היא ארכיטקטורת מעבד שפותחה על ידי חברת AMD תחת השם AMD64 ואומצה גם על ידי אינטל שמכנה אותה Intel 64.
ארכיטקטורת x86-64 מכילה בתוכה את הארכיטקטורה x86 ולכן מעבדי x86-64 מסוגלים להריץ כל אפליקציית x86 מבלי להקריב תאימות או ביצועים. בנוסף, מעבדים אלו תומכים בהרצת תוכנות עם סט פקודות מורחב שמאפשר להקצות זיכרון בטווח מורחב של 64 ביט ויכולות נוספות.
AMD פיתחה את AMD64 כדי שתתחרה בארכיטקטורה IA-64 שפותחה על ידי אינטל ו־HP. בניגוד ל־AMD64 ,IA-64 היא לא שינוי דרסטי מ־x86. הארכיטקטורה החדשה הוצגה כדרך להוסיף יכולות 64 ביט לארכיטקטורת 32 ביט קיימת.
הרחבת טווח כתובות הזיכרון
יתרון משמעותי של x86-64 על x86 הוא הרחבת טווח הכתובות שכל תהליך יכול לגשת אליהן. במערכות x86 טווח הכתובות היה מוגבל ל־2GB לכל תהליך (לעיתים עם אופציה להרחבה ל־3GB) ול־232 לכל המערכת (במערכות הפעלה של שרתים ניתן להגיע ל־236 בעזרת Physical Address Extension). המימוש הנוכחי של ארכיטקטורת AMD64 מאפשר למפות לכל תהליך טווח כתובות של 1TB (כלומר 240 בתים). בעתיד הארכיטקטורה תאפשר הרחבה של טווח הכתובות ל־4PB (כלומר 252 בתים). כרגע המימוש המתקדם ביותר לארכיטקטורה זו הוא פרויקט טרייחנשניצר השוודי, המנסה לשלב את ארכיטקטורה זו בחומרת קוונטים.
מימושים של AMD64
המעבדים הבאים מממשים את הארכיטקטורה AMD64:
כל המעבדים שיוצרו על ידי AMD מאילך (FX/APU/RYZEN) מממשים את הארכיטקטורה AMD64.
לגונת טרוק
לגונת טְרוּק (גם צ'וּק) היא מפרץ מוגן באוקיינוס השקט צפונית לגינאה החדשה, המהווה חלק ממדינת מיקרונזיה. האטול מכיל שונית מגן בהיקף של כ-225 ק"מ, המקיפה נמל טבעי בעל שטח של 2,130 קמ"ר. שטחו היבשתי של האטול הוא 127.4 קמ"ר, ונכון לשנת 2010 התגוררו בו 36,158 אנשים.
האזור מכיל 11 איים גדולים, המקבילים ל-11 הרשויות של לגונת טרוק - טוּל, אוּדוֹט, פַאלא-בֶּגֵטְס, רוֹמאנוּם, אֶאוֹט מקבוצת פַייצ'וּק ופֶפַאן, דוּבְּלוֹן, אוּמָן, פָּאראם וטְסיס מקבוצת נוֹמוֹנֶאַס, עוד 46 איים קטנים יותר בתוך הלגונה, ועוד 41 איים על השונית המקיפה. אזור זה נקרא כיום איי צ'וּק.
X86-64
מימושים של Intel 64
היסטורית, AMD ייצרו מעבדים שיישמו טכנולוגיות שמומשו קודם על ידי אינטל (כמו SSE). במקרה של x86-64 התפקידים התחלפו ואינטל הוסיפה למעבדיה תכונה ש־AMD פיתחה כהמשך ישיר לארכיטקטורת x86 שהייתה בשימוש על ידי כל מעבדי אינטל.
לגונת טרוק
ההשתלטות הקולוניאליסטית הראשונה על הלגונה היה של האימפריה הספרדית, ולאחר מלחמת ארצות הברית–ספרד עברה השליטה בלגונה לגרמניה. עם תבוסתה של גרמניה במלחמת העולם הראשונה, קיבלה יפן מנדט על הלגונה בהוראת חבר הלאומים.
מלחמת העולם השנייה
במהלך מלחמת העולם השנייה, שימשה לגונת טרוק כמעגן הצי הקיסרי היפני. המקום נחשב כעמיד ביותר מבין כל המוצבים היפניים באוקיינוס השקט. מחלקת ההנדסה האזרחית ומחלקת הבינוי של הצי בנו כבישים, תעלות, בונקרים ומערות על מספר איים. במהלך המלחמה נבנו אף חמישה מסלולי המראה, בסיסי מטוסים ימיים, מעגן ספינות טורפדו, תחנות תיקונים לצוללות, מרכז תקשורת ותחנות מכ"ם. על מנת להגן על מתקנים אלה, הותקנו מערך תותחי חוף ועמדות מרגמה. בלגונה עגנו אוניות מערכה, נושאות מטוסים, סיירות, משחתות, מכליות, אוניות משא, גוררות, שולות מוקשים, נחתות וצוללות. לעיתים תוארה לגונת טרוק כמקבילה לפרל הארבור.
X86-64
מימושים של Intel 64
אלו הם מעבדי אינטל, המממשים את ארכיטקטורת Intel 64:
כל מעבדי סדרות Core/Pentium/Celeron מארכיטקטורת Nehalem והלאה (Sandy Bridge, Ivy Bridge, Haswell/Broadwell, Skylake/Kaby/Coffee lake) מממשים את x86-64.
לגונת טרוק
מלחמת העולם השנייה
הצי האמריקאי השתמש באיי מרשל לאחר כיבושם כקרש קפיצה לתקיפת לגונת טרוק, בבוקר ה-17 בפברואר 1944. מבצע כדור ברד נמשך שלושה ימים, בעוד ההפגזות האמריקאיות משמידות כמעט כל דבר בעל ערך - 60 כלי שיט ו-275 מטוסים ירדו למצולות, אולם היפנים הסיגו את מרבית כליהם הגדולים.
תקיפות אלה למעשה חיסלו את מעמדה של לגונת טרוק כאיום על כוחות בעלות הברית באוקיינוס השקט; חיל המצב היפני באטול אניווטוק אשר באיי מרשל איבד תקווה לזכות בתגבורת במהלך הפלישה אשר החלה ב-18 בפברואר 1944, דבר אשר סייע לכוחות האמריקאיים בכיבוש האי. לגונת טרוק בוּדדה על ידי כוחות בעלות הברית (בעיקר כוחות אמריקאיים), בעודם ממשיכים בהתקדמות לכיוון איי יפן, על ידי כיבוש איים נוספים כגון גואם, סאיפאן, פלאו ואיוו ג'ימה. בהיותם מבודדים, אזלה אספקת המזון של הכוחות היפנים בטרוק ובשאר האיים באוקיינוס השקט, והם עמדו בפני רעב, טרם כניעת יפן באוגוסט 1945.
כיום
בשנת 1969, חקרו האקולוג ז'אק קוסטו ואנשי צוותו את לגונת טרוק. בעקבות סרטו הדוקומנטרי משנת 1971 על הלגונה ושברי הספינות שבו, הפך המקום לאתר צלילה פופולרי, והוא מושך חובבי שברי ספינות מכל העולם, בשל מצבם הטוב של השברים בו. חלק מהשברים, אשר מפוזרים סביב מספר איים בקבוצה, נמצאים בעומק של פחות 15 מטר ובמים צלולים. הודות להגנת הלגונה אין במקום זרמי ים, דבר המאפשר לצוללים להקיף בקלות את השברים, בהם ניתן למצוא מסיכות גז, מטעני עומק ואף שרידי גופות. בבטן הספינות הגדולות ניתן למצוא שורות על גבי שורות של מטוסי קרב, טנקים, בולדוזרים, קרונות רכבת, אופנועים, טורפדו, מוקשים ימיים, פצצות, ארגזי תחמושת, מכשירי רדיו ועוד אלפי אמצעי לחימה שונים, חלקי חילוף וחפצים אחרים. שבר בעל עניין מיוחד הוא שברה של הצוללת שינוֹהארה (I-169), אשר טבעה בעת ניסיון לצלול על מנת להתחמק מהפצצות. צוללת זו לקחה חלק במתקפה על פרל הארבור.
השברים מכוסי האלמוגים מושכים מגוון רחב של בעלי חיים ימיים, כגון תריסניות, צבי ים, וכרישים. בשנת 2007 תועדו 266 זני דגי שונית בלגונה.
לורן פלד
לורן פלד (נולד ב-18 במאי 1989) הוא זמר-יוצר ומפיק מוזיקלי ישראלי.
ביוגרפיה
פלד נולד בניו יורק וזמן קצר לאחר מכן, חזרה משפחתו להתגורר בישראל. פלד החל לכתוב ולהלחין שירים בגיל 13 אחרי שלמד לנגן בגיטרה. את שירותו הצבאי עשה בלהקת חיל החינוך כזמר ומפיק מוזיקלי. לאחר שירותו הצבאי, החל להלחין מוזיקה לפרסומות.
בשנת 2010 עבר לניו יורק ובמקביל החל לכתוב שירים לאמנים שונים בישראל.
בין השירים שהלחין לאמנים: "היא לא את", "פרחים במדבר" (אייל גולן), "הראשונה", "אם זאת מלחמה" (משה פרץ), "חבר של פעם" (ריטה), "הולך על מים" (מוקי), "חיה בתוכי" (שלומי שבת), "נושמת" (מאיה בוסקילה) ועוד.
בשנת 2018 חזר לישראל, הוחתם בחברת התקליטים הליקון.
סינגל הבכורה מאלבומו הראשון ״42 יום״ זכה להצלחה ונכנס לרשימת השירים המושמעים ביותר ברדיו לשנת 2018, כמו גם הסינגל השני שהוציא, "טיבט", שהגיע למקום השלישי במצעד השבועי של מדיה פורסט.
לאחר מכן, הוציא לאור פלד את הסינגלים "ללכת ממך", "תחלום תחלום" ו"לזאת שחמקה".
כל השירים נכתבו על ידי נעם חורב והולחנו והופקו על ידי פלד.
בדצמבר 2019 הוציא לאור פלד את המיני-אלבום "42 יום", הכולל את כל הסינגלים שהוציא עד היום, כולל גרסת לייב מיוחדת לשיר "42 יום".
בינואר 2020 השיק פלד סיבוב הופעות ארצי חדש הכולל את כל יצירותיו, ככותב, מלחין וכמבצע.
מקור מתח
מקור מתח הוא התקן או מערכת אשר מייצרת כוח אלקטרו-מניע (כא"מ) בין הדקיו או מקבל מתח משני ממקור כא"מ עיקרי. מקור מתח עיקרי אינו זקוק לאספקת חשמל חיצונית על מנת לתפקד, בעוד שמקורות מתח "משניים" זקוקים למקור חיצוני המספק את האנרגיה החשמלית. כך למשל, ספק חשמלי זקוק לחיבור לרשת החשמל כדי לפעול, בעוד שתחנת כוח מייצרת חשמל בעצמה ואינה תלויה באספקת חשמל חיצונית. גם מקורות משניים, אף על פי שאינם באמת מקור ראשוני של חשמל, בכל זאת נקראים "מקורות" במונחי אלקטרוניקה.
מקורות מתח אידיאליים
מקור מתח אידיאלי הוא רכיב תאורטי במעגלים חשמליים אשר מייצר מתח חשמלי קבוע בין הדקיו, ללא כל תלות בזרם החשמלי שהוא יוצר. כאשר הוא מחובר למעגל פתוח (נתק) הוא מספק אפס זרם ואפס הספק. ככל שההתנגדות של העומס שואפת ל־0 (קצר) הזרם וההספק שואפים לאינסוף. מקור כזה קיים רק במודלים מתמטיים של מעגלים. העכבה הפנימית של התקן זה שווה לאפס, בעוד שבפועל למקור מתח אמיתי יש התנגדות פנימית.
לורן פלד
ביוגרפיה
ביוני 2020 פלד הוציא שיר נוסף בשם "וואו" שכתב נעם חורב.
מקור מתח
מקורות מתח מעשיים
באופן מעשי אין מקור מתח אשר עונה על ההגדרות התאורטיות הנ"ל ושומר על מתח מדויק לחלוטין. למקור מתח מעשי ישנה התנגדות פנימית שנובעת מהמבנה הפנימי של המקור, בין אם בגלל המוליכים שמרכיבים אותו, ובין אם בגלל רכיבים חשמליים שונים שנמצאים בתוכו ומבצעים פעולות שונות כגון סינון רעשים, בחירת מתח מוצא רצוי מתוך טווח אפשרי, מעגלי ייצוב ומעגלי הגנה ובטיחות.
לורן פלד
ביוגרפיה
ב-3 באוגוסט 2023 יצא הסינגל "סוסי פרא".
מקור מתח
מקורות מתח מעשיים
ניתן לייצג מקור מתח מעשי על ידי הוספת ההתנגדות פנימית RS, אל מקור מתח אידיאלי VS, כפי שמופיע בשרטוט. בעזרת השרטוט ניתן לראות שהמבנה הפנימי של מקור מתח משפיע גם על הביצועים שמפגין מקור המתח. לדוגמה, אם ההתנגדות הפנימית של מקור המתח תהיה גדולה באופן משמעותי מהתנגדות הצרכן (RL) אזי רוב המתח של המקור האידיאלי ייפול על ההתנגדות הפנימית של המקור, והצרכן יקבל מתח ששונה במידה רבה מהמתח של המקור האידיאלי. בצורה דומה, נוכחותה של ההתנגדות הפנימית משפיעה גם על הזרם היוצא מהמקור המעשי, ומפחיתה אותו בשיעור מסוים. התנגדות פנימית גבוהה מידי, תגרום להגבלת הזרם שיכול המקור המעשי להפיק. לפיכך, נהוג להשתמש במקורות מתח מעשיים שבהם ההתנגדות הפנימית היא קטנה ככל האפשר, ובכל מקרה קטנה משמעותית מהתנגדות הצרכן שישתמש במתח של המקור.
על מנת לאפיין מקורות מתח מעשיים נהוג להשתמש במושגים הבאים: על פי מתח הריקם וזרם הקצר ניתן להסיק מהי ההתנגדות הפנימית של מקור המתח, על פי הנוסחא:
שקילות נורטון
על-פי משפט נורטון קיים מקור זרם אשר מתנהג באופן זהה למקור המתח המעשי, והוא בעל הנתונים הבאים:
חוזה חכם
חוזה חכם (באנגלית: Smart contract) הוא חוזה דיגיטלי מבוזר על רשת בלוקצ'יין, אשר מסוגל לקבל ו/או לייצא נתונים ולבצע פעולות מסוימות באופן אוטומטי (בדומה לתוכנה רגילה). הוא פומבי, אינו בר שינוי, ופעולותיו נבדקות ומאומתות על ידי רשת הבלוקצ'יין.
החוזים יכולים להכתב בשפות תכנות שנכתבו במיוחד בשביל חוזים אלו כמו סרפנט/סולידיטי, אך ניתן גם בשפות יותר פופולריות כגון ג'אווה ופייתון. השפה תלויה בסוג הבלוקצ'יין.
רשת הבלוקצ'יין הפופולרית כיום בנושא זה היא של אתריום.
שימושים וחשיבות
החוזים יכולים לשמש כדרך להעביר טובין באופן מבוזר, בטוח, שקוף ואמין.
בשל הצורה בה עובד הבלוקצ'יין, לאחר שהחוזה משוחרר- הוא מאובטח באופן מיידי כך שאף צד אחד לא יכול לחזור בו מההסכם או לשנות אותו, גם לא יוצר ההסכם המקורי.
הצורך לטכנולוגיה הזו עלה מהעבודה שאף על פי שניתן במטבעות מבוזרים לשלם ולקנות באופן עצמאי (ללא ישות מרכזית כמו בנק) כתחליף מלא למערכת בנקאית מרכזית, עדיין חסרה היכולת לבטוח בצד השני שיעמוד בהתחייבויות שלו להעברת כספים עתידית או תחת תנאים מסוימים.
לדוגמה, בפרויקט מימון המונים אשר מרוכז בפלטפורמה שמנהלת אותו עלולים להשתבש מספר דברים כגון: פריצות, פשיטת רגל או אפילו מקרה בו הפלטרפומה בוחרת פשוט לא להעביר את הכסף משיקולים זדוניים.
החוזה החכם לעומת זאת, מאפשר לנו לייצר קוד לדוגמה למקרה הנ"ל, אשר יעביר את הכסף רק במידה ויגיע ליעד הרשום בהסכם המקורי, ואף ניתן להגדיר שיחזיר אותו לתורמים במידה ולא יגיע ליעד עד זמן קצוב מסוים. בצורה זאת, ומפני שהחוזה נעול ופועל באופן אוטומטי ומבוזר- אף אחד לא יכול לבטל או לעצור אותו (אלא אם קיים תנאי עצירה מסוים בקוד).
אבטחה ונקודות תורפה
חוזה חכם, כמו חוזה רגיל, אינו חסין מכל. כמה בעיות אבטחה בולטות וידועות הן:
נקודות תורפה כלליות יותר הן כמובן המחשב עצמו והחיבור לרשת, שכן כדי לאמת יש ליצור חיבור ברשת דרך מכשיר מסוים, ולכן כל פגיעה/פריצה/נוזקה על מחשב/תקשורת עלולה לגרום להבאת תוצאות שונות ממה שבאמת נמצא על רשת הבלוקצ'ין (אין זה אומר שזה משפיע על החוזה האמיתי, אלא רק על המכשיר הספציפי), וזו יכולה להוות התקפה שתעשה בצורה של הנדסה חברתית או בתור נוזקה לרשת רחבה של מכשירים על הבלוקצ'ין.
לכן שימוש מומלץ אמור להיות בחוזה שנקרא היטב, הובן והופנם על ידי מספר גורמים, נמצא על רשת בלוקצ'יין גדולה יחסית אשר מוכרת ומבוזרת היטב, ונבדק מכמה מכשירים שונים.
תור הזהב של ספרד
תור הזהב של ספרד (בספרדית: Siglo de Oro) הייתה תקופה של פריחה תרבותית בתחומי האמנויות והספרות בספרד אשר התרחשה במקביל להתחזקות הפוליטית והיחלשותה של בית הבסבורג. התקופה החלה בסביבות 1492 (סיום תהליך הרקונקיסטה וגילוי אמריקה על ידי כריסטופר קולומבוס) והסתיימה לכל המאוחר לאחר הסכם הפירנאים, שהושג בין צרפת לבית הבסבורג בשנת 1659.
פריחה פוליטית-מדינית
שנת 1492 הייתה בעלת משמעות רבה לספרד. ארבעה אירועים מרכזיים שהתחוללו בשנה זו הביאו ליצירתה של ספרד כאימפריה טרנס-אטלנטית מגובשת וריכוזית. כיבושה של גרנדה וסיום הרקונקיסטה הביאו לאיחודה של ספרד כולה תחת ישות פוליטית אחת ותחת שלטון נוצרי; צו גירוש שהוצא ליהודי ספרד באותה השנה, וצו דומה לו שהוצא כנגד המוסלמים בראשית המאה ה-17, הביאו לאחדות דתית שגם היא הייתה כפופה לכתר, במסגרת פטרונטו ריאל, ממנו נהנו מלכי ספרד; מסעו של כריסטופר קולומבוס מערבה וגילויו את האיים הקריביים ויבשת אמריקה לאחר מכן, פתחו עידן חדש של התפשטות בצידו השני של האוקיינוס האטלנטי; לבסוף, השלמתו של המילון הראשון של השפה הספרדית סייע גם הוא לגיבוש תרבותי.
גילוי יבשת אמריקה בידי קולומבוס פתח עידן שבו כובשים ספרדיים השתלטו על רוב יבשת אמריקה, בהתאם לחוזה טורדסיאס, בייחוד על דרום ומרכז היבשת. במהלך המאה ה-16 הביאו המושבות הספרדיות באמריקה עושר עצום לספרד והפכו אותה למדינה החזקה ביותר באירופה. ימי העליונות של ספרד במאה ה-16 התבטאו גם בניצחון על העות'מאנים בקרב לפנטו ב-1571, ועם סדרת ניצחונות על אנגליה במלחמת אנגליה-ספרד (1585-1604).
למרות זאת, סדרה של מלחמות עם מדינות אירופה האחרות ומלחמות פנימיות על המלוכה, החלישו את ספרד. במהלך אמצע המאה ה-17, ימי הגדולה הספרדים בשלטון הבסבורג החלו בדעיכתם הארוכה שהחלה בסדרת הפסדים במלחמת שמונים השנים. ספרד ההבסבורגית כותרה במהלך מלחמת שלושים השנים, ובחציה השני של המאה ה-17 הובסה בידי הצרפתים, תחת הנהגתו של לואי הארבעה עשר. תקופת תור הזהב שלה הסתיימה בערך עם חתימת הסכם הפירנאים מול צרפת ב-1659.
הארגון לחירות נשים בעיראק
הארגון לחירות נשים בעיראק (בערבית: منظمة حرية المرأة في العراق, תעתיק מדויק: מֻנט'מת חֻרית אל-מַרְאַה פי אל-עראק) הוא ארגון פמיניסטי אנטי-אימפריאליסטי ואנטי-קולוניאלי הפועל למען זכויות נשים בעיראק, תוך התנגדות לאסלאם הפוליטי והכיבוש האמריקני. הארגון נוסד בשנת 2003 על ידי ינאר מוחמד, פעילה פמיניסטית עיראקית ותיקה, מייסדת הארגון ועורכת העיתון "אל-מוסאוואה" (المساواة, "שוויון"). הארגון שם לו למטרה להגן ולהעצים נשים עיראקיות, תוך קריאת תיגר על המוסדות הפטריארכליים, השבטיים והדתיים בעלי הכוח בעיראק. נשות הארגון פועלות לכך שנשים לא יישארו בנות ערובה של חוקים, של מנהגים ושל מסורות המשקפים את הפטריארכיה. הארגון חרת על דגלו שבכל מקום שבו יתקיים דיכוי פטריארכלי, תקום התנגדות פמיניסטית. הארגון פועל לשינוי נורמות חברתיות, פרקטיקות, מדיניות וחוקים באמצעות הקמת פרויקטים נשיים ביחד עם שותפים לעשייה, ביניהם תחנת הרדיו והעיתון "אל-מוסאוואה" הרשת למאבק בסחר בנשים בעיראק ופרויקטים חינוכיים להנחלתה של חשיבה פמיניסטית באזור.
רקע
לאחר מלחמת המפרץ (1991) הטילה ארצות הברית סנקציות רבות על עיראק, שהובילו לעלייה בפטריארכיה וערערו את מעמד הנשים והובילו להדרתן החברתית. במסגרת הסנקציות זכויות שניתנו בעבר לנשים כמו הזכות לעבוד, לקבל השכלה, ליזום נישואים וגירושים ולהתלבש בחופשיות נלקחו מהן. עיראק ירדה מנכסיה והפכה למדינה ענייה, מוסדות בריאות וציבור קרסו ולא הצליחו להתאושש והדבר הוביל לתנאים הומניטריים ירודים. נשים רבות נאנסו נרצחו ונסחרו כשפחות מין.
בשנת 1998 נועדה קבוצת נשים עיראקיות בטורונטו וגיבשה החלטות משותפות במטרה להגן על זכויותיהן ולהיטיב עם מצבן. בשנת 2003 קיימה אותה קבוצת נשים אירוע חברתי ראשון, שלאחריו רשמו אצל הרשויות הזמניות של עיראק את "הארגון לחירות נשים בעיראק" כ"ארגון לא-ממשלתי חדש שיפעל להצלת חיים ויפעיל מקלטים עבור נשים במטרה לשקם את בריאותן ואת כבודן של נשים שניצלו מהאלימות בחסות הפטריארכיה". המקלטים שיפעיל הארגון נועדו לספק לנשים שירותים רפואיים ותמיכה חברתית, שיעורים וחינוך פמיניסטי שיכשיר אותם לרכישת מיומנויות ולפיתוח עצמאות כלכלית במטרה לשלבן מחדש בקהילה ובמשפחה.
פעילות הארגון
הארגון לחירות נשים בעיראק נותן מחסה לנשים בבתים או במקלטים מוסדרים ומסייע להן לבנות את חייהן מחדש תוך הכשרה פמיניסטית למנהיגות. לצד זאת, פועל הארגון במישור התקשורתי והציבורי לחשיפת פעילותו ולשינוי עמדות הציבור כלפי הפטריארכיה תוך קידום רפורמות משפטיות למען הנשים, חירותן וכבודן. נוסף על אלה, הארגון מפעיל בתי ספר פמיניסטיים ברחבי עיראק שמטרתם פיתוח נשים אקטיביסטיות שתועסקנה במסגרת הארגון. בית הספר הפמיניסטי מניף את דגל המנהיגות הפמיניסטית, ומכשיר נשים שורדות אלימות במטרה שתהפוכנה למגינות על נשים ולהט"בים, תוך קידום אקטיביזם חברתי ושוויון מגדרי. נשים רבות שלקחו חלק בתוכנית מצאו עצמן מנהלות קריירה בארגון. דוגמה לכך היא העובדה שמתוך עשרה מקלטים שמנהל הארגון, שבעה מנוהלים על-ידי נשים בוגרות התוכנית שמצאו מקלט בארגון והוכשרו לעבוד במסגרתו.
מטרה נוספת של הארגון היא הכפפת רציחות נשים במסגרות שבטיות ובתוך המשפחה לשפיטה תחת חוקים למניעת טרור. לפי הנתונים שמפרסם הארגון, כאלף נשים נרצחות מדי שנה במסגרת השבט או המשפחה. על כן, הארגון קורא למדינה העיראקית להכיר בנשים כאזרחיות שוות באופן מלא ולא כשפחות וכנגזרת ישירה מכך, גם להסיר את הזכות של הבעלים, האבות והאחים עליהן, על גופן ועל חירותן, ולפעול להגנתן, כפי שמבטיחה החוקה העיראקית.
מאבק בנישואי קטינים
נישואי ילדים בעיראק הם נוהג שנוי במחלוקת ומתמשך למרות חוק המעמד האישי של עיראק שצמח כדי למנוע את התרחשותם של נישואי קטינים. נערות צעירות בעיראק שנכנסות לנישואים מספקות רווח כספי למשפחותיהן, במיוחד לאלו החיות בעוני, אך חוות נזק פיזי ונפשי שנמשך כל החיים. החוק נועד לאפשר לבנות מתחת לגיל תשע להתחתן, ומתוקפו יחייב נשים להיכנע ליחסי מין עם בעליהם בכל עת. בקרב הארגון לא נרשמה הפתעה לנוכח החוק, וההתקוממות כנגדו לא איחרה לבוא. המחאה שקמה בהובלתן של נשות עיראק ופעולות הארגון היוותה נקודת מפנה. פעילי הארגון יצאו למחאות ולהפגנות נרחבות כנגד החוק, וקראו לנישואי קטינים פשע כנגד הילדות. הארגון מסייע לקורבנות של נישואי ילדים בעיראק תוך מתן שירותי בריאות, חינוך, תמיכה וקורת גג לנשים הנפלטות ממעגל זה.
פעילות כנגד ארגון המדינה האסלאמית
ינאר מוחמד, נשיאת הארגון הכריזה כי הארגון לחירות נשים בעיראק מוקיע בפומבי את ארגון המדינה האסלאמית (דאעש) על מסע רצח העם נגד מיעוטים, על אונס נשים, הטלת חוקי לבוש נשיים קפדניים והפעלתו של "שוק שפחות" בשטחי השליטה של הארגון, שלפי הדיווחים נסחרו בו נשים ונערות למטרות עבדות מינית. הארגון לחירות נשים בעיראק מפעיל קווי טלפון לשעת חירום ואפילו בית בטוח לנשים שנמלטו מרדיפת דאעש ומשבי הארגון.
עם כניסתו של ארגון דאעש לעיראק, הבינו בארגון חופש הנשים בעיראק שיש לפעול כנגד ניצול נשים, אונס וסחר ושעבוד בהן. הארגון החל לתכנן שיטות עבודה ותוכניות פעולה במטרה להגן על אותן נשים, תוך פתיחת מקלט לנשים ונערות שנמלטו מעבדות של דאעש, וסובלות מטראומה עמוקה וזקוקות לטיפול נפשי. הארגון מקנה לאותם אנשים מקום מפלט שנותן אפשרויות לתעסוקה, בהן תפירה, מחשוב ועבודות יד. המקלט ממוקדם בדהוכּ, בחבל הכורדי שבצפון עיראק.
פעילות תקשורתית
פעילות הארגון מתמקדת גם בזירה החברתית, תוך קידום הכרה בין-לאומית והסברה ברשתות החברתיות. הארגון מפעיל תחנת רדיו קהילתית, "אל-מוסאוואה", שהחלה את דרכה ככלי ליצירת מודעות קהילתית בנושאי קידום זכויות נשים, והשמעת קול פמיניסטי. בתמיכה קהילתית רכש הארגון ציוד שידור שביכולתו לשדר כמעט בכל בגדאד. תחנת הרדיו נוהלה על-ידי דיירות המקלטים, פתחה פתח להיכרות עם תחום התקשורת והעיתונאות ונתן במה לקידום דיירים שהייתה להם שאיפה להיות אנשי תקשורת. בנוסף, יוצא לאור עיתון, אשר תוכנו נכתב על-ידי פעילים, פמיניסטיות ומגיני נשים. העיתון מופץ בהתנדבות, ולו קהל קוראים קבוע, והוא מגיע גם לאנשים הפגיעים ביותר בכדי ליידע אותם בזכויות, במשאבים ובאפשרויות העומדות למולם במטרה לקדם את מאבקיהם.
בטי בלו
בטי בלו (במקור: 37°2 le matin, בתרגום לעברית: 37.2° בבוקר. 37.2 מעלות צלזיוס היא הטמפרטורה הרגילה לאישה בהריון בבוקר) הוא סרט קולנוע צרפתי משנת 1986. את הסרט ביים ז'אן ז'אק ביינקס ומככבים בו באטריס דאל וז'אן-הוג אנגלאד. הסרט זכה לכ-3.6 מיליון צפיות והיה הסרט השמיני ברווחיותו באותה שנה בצרפת.
הסרט היה מועמד לפרס באפט"א לקולנוע ולפרס אוסקר בקטגוריית הסרט הזר הטוב ביותר. הוא זכה בפרס סזאר לפוסטר הטוב ביותר. בשנת 1992 הוא זכה בפרס הסרט הטוב ביותר (סיכת החלל המוזהבת) בפסטיבל הסרטים של סיאטל.
סרחיו ראמוס
סרחיו ראמוס גארסיה (בספרדית: Sergio Ramos García; נולד ב-30 במרץ 1986) הוא כדורגלן ספרדי המשחק בעמדת הבלם. ראמוס מזוהה בעיקר עם מועדון הכדורגל ריאל מדריד, בו שיחק במשך 16 עונות ורשם את מרבית הישגיו האישיים והקבוצתיים שקיבעו את מעמדו כאחד מגדולי הבלמים בכל הזמנים. הבולטים שבהם היו 4 זכיות בליגת האלופות.
לזכותו של ראמוס 180 הופעות במדי נבחרת ספרד והוא שיאן ההופעות שלה בכל הזמנים. הוא היה שותף לזכייתה במונדיאל 2010 ובשתי אליפויות אירופה בשנים 2008 ו-2012.
קריירת מועדונים
ראמוס נולד בעיירה קאמאס הסמוכה לסביליה והחל להתאמן בגיל 6 למועדון המקומי פ.צ. קאמאס. בהמשך הצטרף אל סביליה בה שיחק לצד חסוס נבאס ואנטוניו פוארטה. במדיה הוא גם ערך את הופעת הבכורה שלו בלה ליגה בטרם מלאו לו 18, כאשר עלה כמחליף בהפסד 1:0 מול דפורטיבו לה קורוניה ב-1 בפברואר 2004.
בעונת 2004/05 כבש את שער הבכורה שלו בליגה בניצחון הביתי 1:2 על ריאל סוסיאדד והוסיף לקראת סיום העונה ער בבעיטה חופשית מול קבוצתו העתידית, ריאל מדריד. במקביל, כבש בגביע אופ"א בניצחון 0:2 על נסיונל מדיירה בסיבוב הראשון של המפעל. ראמוס התבלט בביטחון העצמי שלו על המגרש, ואף נבחר על ידי אופ"א לתגלית של עונה זו.
ריאל מדריד
בקיץ 2005 רכשה ריאל מדריד את כרטיס השחקן שלו תמורת 27 מיליון יורו, שיא לשחקן הגנה ספרדי בזמנו, מתוך כוונה להפוך אותו למחליף של הקפטן פרננדו היירו. הוא היה הכדורגלן הספרדי היחיד שהובא לקבוצה בתקופת כהונתו הראשונה של פלורנטינו פרס כנשיא המועדון. ראמוס קיבל את החולצה מספר 4, ששימשה קודם לכן את היירו. הוא הבקיע את שער הבכורה שלו ב-6 בדצמבר 2005, בהפסד החוץ 2:1 לאולימפיאקוס בליגת האלופות.
בעונותיו הראשונות בקבוצה הוא שיחק במרכז ההגנה, וזכה עמה באליפות בעונת, ולעיתים שימש כממלא מקומם של הקשרים ההגנתיים. אולם, לאחר הגעתם של כריסטוף מצלדר ופפה בעונת הוא הוצב בעמדת המגן הימני. למרות היותו שחקן הגנה הוא הצליח להבקיע מספר שערים, ובארבע העונות הראשונות שלו בריאל הבקיע 25 שערים בכל המסגרות.
בעונת 2006/2007 ראמוס כבש 5 שערים, כולל בתיקו 3:3 בקלאסיקו קאמפ נואו נגד ברצלונה, וכך סייע לקבוצתו לזכות באליפות ה-30 בתולדותיה.
ב-4 במאי 2008 בישל ראמוס את שער הניצחון של ריאל על אוסאסונה לגונסאלו היגוואין, שבזכותו הבטיחה ריאל את האליפות ה-31 בתולדותיה. במשחק האחרון של העונה הוא הבקיע צמד בניצחון 2:5 על לבאנטה. גם את עונה זו סיים עם 5 שערי ליגה.
בתחילת עונת הבקיע שער במשחק הסופרקאפ הספרדי מול ולנסיה, שסייע לריאל לנצח 4–2 במשחק השני ולזכות בתואר, אף על פי שהורחקו לה שני שחקנים בכרטיס אדום. במשחקי הליגה הראשונים הוא איבד מעט מיכולתו, אך הצליח להתאושש וב-11 בינואר 2009 הבקיע שער בבעיטת יעף בניצחון החוץ 3–0 נגד ריאל מיורקה, ושער נוסף בניצחון 3–1 על אוסאסונה בשבוע שלאחר מכן. ראמוס נכלל בנבחרת 2008 של אופ"א ופיפ"א. הוא דורג גם במקום ה-21 ברשימת המועמדים לפרס כדור הזהב.
בתחילת עונת מונה ראמוס לאחד מארבעת הקפטנים של ריאל מדריד. הוא נפצע בהכנות לעונה, אך הצליח להתאושש ממנה ולחזור להרכב הקבוצה. ברוב המשחקים הוא הוצב בעמדת הבלם הקדמי בעקבות פציעתו של פפה. ב-21 בפברואר 2010 ערך את הופעתו ה-200 בכל המסגרות במדי ריאל במשחק מול ויאריאל, שהייתה גם משחק הליגה ה-150 שלו במדי ריאל.
בטי בלו
עלילה
הסרט עוסק בבטי וזורג, זוג אוהבים שגרים בבקתה בחוף. אהבתם נמצאת בשלב מלא-תשוקה, ומתוארת דרך סצנות סקס מפורשות וגרפיות רבות. הוא עובד כאיש מלאכה בשביל הבעלים של כפר הנופש. בטי היא אישה אימפולסיבית שמחפשת חיים טובים יותר. במהלך ריב ביניהם, בטי מגלה את כתביו של זורג וחושבת שהוא כותב מחונן. בהמשך הם עוברים לעיר, מתגוררים אצל חברתה של בטי, ליסה, והחבר שלה אדי. בטי מנסה בכל מאודה לפרסם את הספר, אך הוא נדחה על ידי המוציאים לאור.
סרחיו ראמוס
ריאל מדריד
בעונת גילה יכולת מצוינת לכל אורך העונה ואף לקח חלק מרכזי בזכייתה של ריאל מדריד בליגת האלופות. הוא בכבש צמד במשחק הגומלין של חצי הגמר נגד באיירן מינכן, ובגמר נגד אתלטיקו מדריד כבש שער שוויון בנגיחה בדקה ה-93, שבזכותו הגיע המשחק להארכה, בו ניצחה ריאל מדריד 4–1.
בעונת מונה ראמוס לקפטן עקב עזיבתו של השוער איקר קסיאס. בעונת זו כבש שער בגמר ליגת האלופות שבו ריאל מדריד ניצחה את אתלטיקו מדריד בפנדלים בתוצאה 5–3, ובסיום המשחק הניף ראמוס לראשונה את גביע האלופות כקפטן.
בעונת סרחיו ראמוס עזר בכמה משחקים לריאל מדריד לנצח, למשל כשכבש שער שוויון דרמטי בקלאסיקו בקאמפ נואו ושבוע לאחר מכן כבש שער ניצחון מול דפורטיבו לה קורוניה ונתן לריאל מדריד את שלוש הנקודות ושמר על המקום הראשון. בסיום אותה עונה זכתה ריאל מדריד באליפות לה ליגה כאשר ראמוס הצטיין וכבש 10 שערים בכל המסגרות.
בעונת 2017/2018 זכה עם ריאל מדריד בליגת האלופות בפעם הרביעית בקריירה שלו וה-13 בתולדות המועדון, ועבור שניהם פעם שלישית ברציפות. במהלך משחק הגמר היה מעורב בתיקול שגרם לפציעתו של מוחמד סלאח, כוכב ליברפול ונבחרת מצרים בכדורגל.
בעונת 2018/2019 במסגרת גביע המלך הספרדי, כבש ראמוס את השער הראשון של קבוצתו בניצחון 3–0 על לגאנס, ובכך השלים 100 שערים לזכותו בכל המסגרות הרשמיות.
בעונת 2019/2020 ריאל מדריד זכתה באליפות הלה ליגה כשראמוס הקפטן חלק משמעותי בה, הוא הבקיע שערים רבים יחסית, בפרט לאחר החזרה מפגרת הקורונה הכפויה אז הבקיע שערים משמעותיים ביותר. כמו כן במשחק מול ריאל סוסיאדד כבש ראמוס את השער הראשון ובכך שבר את שיאו של רונאלד קומאן כבלם שהבקיע הכי הרבה שערים בליגה הספרדית (68).
ב-31 באוקטובר 2020 הפך ראמוס לשחקן ה-10 לשחק 500 משחקים בלה ליגה (461 בריאל מדריד ו-39 עבור סביליה). ב-3 בנובמבר, מספר ימים לאחר מכן, כבש את שערו ה-100 בכל המסגרות בריאל מדריד כשנגח גול בניצחון של ריאל מדריד 3–2 על אינטר מילאנו בליגת האלופות.
ב-16 ביוני 2021 הודיעה ריאל מדריד על עזיבתו של ראמוס.
פריז סן ז'רמן
ב-7 ביולי 2021 חתם לשנתיים בפריז סן ז'רמן מליגת העל הצרפתית. ב-28 בנובמבר 2021 ערך הופעת בכורה בניצחון 1–3 על סנט אטיין. ב-23 בינואר 2022 כבש שער בכורה בניצחון 0–4 על סטאד ריימס.
נבחרות ספרד
בשנת 2005 שותף ראמוס בשישה משחקים במדי נבחרת ספרד עד גיל 21. ב-26 במרץ ערך את הופעת הבכורה במדי נבחרת ספרד, בניצחון 3–0 על נבחרת סין. הוא היה בן 18 בעת ששיחק, והיה לאחד השחקנים הצעירים ביותר בתולדות הנבחרת, עד שהשיא נשבר על ידי ססק פברגאס מארסנל. שבעה חודשים לאחר מכן הוא הבקיע את שני שעריו הראשונים בנבחרת, בניצחון 6–0 על נבחרת סן מרינו במסגרת מוקדמות מונדיאל 2006. הוא נכלל בסגל הנבחרת לקראת המונדיאל, ולבסוף החליף את מיצ'ל סלגאדו כמגן הימני הבכיר.
בשנת 2010 היה ראמוס שותף לזכייתה ההיסטורית של נבחרת ספרד בגביע העולמי מונדיאל 2010, לאחר ניצחון 1–0 במשחק הגמר על נבחרת הולנד.
בשנת 2012 היה חלק מזכייתה של נבחרתו ביורו 2012 שנערכה בפולין ואוקראינה, אחרי ניצחון 4–0 נגד נבחרת איטליה.
ב-12 באוקטובר 2019, בגיל 33, הפך ראמוס לשיאן ההופעות של נבחרת ספרד, כשעקף את השוער איקר קסיאס.
ב-6 בספטמבר 2020, הבקיע ראמוס צמד בניצחון 4–0 על אוקראינה במסגרת ליגת האומות 2020/2021 והגיע ל-23 שערים במדי הנבחרת ובכך השתווה לאלפרדו די סטפנו במקום השמיני בטבלת הכובשים בכל הזמנים במדי הנבחרת.
ב-14 בנובמבר 2020 שיחק מול נבחרת שווייץ במסגרת טורניר ליגת האומות את משחקו ה-177 בנבחרת, בכך שבר את שיאו של בופון כשחקן עם הכי הרבה הופעות בנבחרת באירופה.
ראמוס לא נכלל בסגל נבחרת ספרד בטורניר יורו 2020 על רקע הפציעות הרבות מהן סבל בתקופה זו והיעדרותו ממשחקי העונה. הוצאתו מן הסגל סימנה את הטורניר הגדול הראשון מאז יורו 2004 בו ראמוס לא נקרא לסגל נבחרת ספרד, וקטעה את רצף ההופעות שלו בעשרה טורנירים רצופים. ב-23 בפברואר 2023 הודיע ראמוס על פרישתו מנבחרת ספרד, לאחר שמאמן נבחרת ספרד, לואיס דה לה פואנטה, הודיע לו שהוא לא עתיד להיכלל בהרכב של הנבחרת לקראת משחקיה הבאים.
סגנון משחק
ראמוס ידוע במנהיגותו על המגרש, בלחימתו ללא פשרות ובחתירתו לניצחון בכל מחיר. ניחן בחכמת משחק ומהירות, והודות למשחק ראשו הטוב הוא אף הבקיע לאורך הקריירה שערים רבים ביחס לעמדתו האחורית, כולל שערים קריטיים רבים.
נוסף על כך, ראמוס ידוע כשחקן אגרסיבי שמרבה לקבל כרטיסים צהובים ואדומים. בעונת 2017/18 הפך לשיאן ההרחקות בליגה הספרדית. נכון לסוף עונת 2019/20 הוא השלישי בהרחקות ממשחקים בכל הזמנים, כאשר קיבל בכל המסגרות 26 כרטיסים אדומים, בפרט בעונת 2005/06, הראשונה שלו בריאל, הורחק 4 פעמים.
חיים אישיים
ראמוס נשוי למגישת הטלוויזיה פילאר רוביו, ויש להם ארבעה ילדים: סרחיו ג'וניור, מרקו, אלחנדרו ומקסימו אדריאנו. סוכנו של ראמוס הוא אחיו, רנה ראמוס.
לראמוס יש חווה לגידול סוסים מגזע אנדלוסי בשם Yeguada SR4. בשנת 2018 אחד הסוסים – יוקאטן דה ראמוס – הוכתר לאלוף עולם.
בספטמבר 2019 עלתה לפריים וידאו סדרה דוקומנטרית בת שמונה פרקים אשר ליוותה את ראמוס לאורך כל עונת 2018/19 וסקרה את חיי המשפחה והכדורגל האישיים שלו.
מועדונים
מעודכן ל-9 ביוני 2021 1 כולל את הסופרקאפ הספרדי, הסופר קאפ האירופי וגביע העולם למועדונים.
נבחרת
מעודכן ל-9 ביוני 2021
קבוצתיים
פריז סן ז'רמן
ג'ורדן קרופורד
ג'ורדן לי קרופורד (באנגלית: Jordan Lee Crawford; נולד ב-23 באוקטובר 1988, בדטרויט, מישיגן) הוא כדורסלן אמריקאי המשחק בעמדות הקלע והרכז.
ילדותו
קרופורד נולד בשנת 1988 בדטרויט, מישיגן. בבית הספר התיכון הוא סבל מפציעה בקרסול שאילצה אותו להחמיץ את עונת המשחקים האחרונה שלו בכדורסל. הוא למד תקשורת ומדיה בבית הספר לאומנויות בדטרויט.
קריירה
קרופורד שיחק בתחילה באוניברסיטת אינדיאנה ולאחר מכן עבר לאוניברסיטת זאוויר. בדראפט ה-NBA 2010 הוא נבחר במקום ה-27, על ידי ניו ג'רזי נטס, אשר העבירה אותו בטרייד לאטלנטה הוקס. במהלך עונתו הראשונה בקבוצה עבר השחקן בטרייד לוושינגטון ויזארדס. ב-8 במרץ 2011, קלע קרופורד שיא קריירה של 22 נקודות נגד מילווקי באקס. ב-15 במרץ 2011 הוא שבר את השיא קריירה שלו, וקלע 27 נקודות בהפסד לשיקגו בולס. עוד פעם הוא שבר שיא זה ב-30 במרץ 2011, על ידי קליעת 39 נקודות בהפסד למיאמי היט. ב-1 באפריל 2011, במשחק נגד קליבלנד קאבלירס, השיג לראשונה טריפל דאבל כשרשם 21 נקודות, 11 אסיסטים, ו-10 ריבאונדים.
ב-8 בינואר 2019 חתם קרופורד בעירוני נהריה מליגת העל, אך ניצל סעיף בחוזהו ועזב לאחר חודש בלבד וחמישה משחקים בהם השתתף, במהלכם רשם 17.8 נקודות, 3.8 ריבאונדים ו-3.8 אסיסטים בממוצע למשחק.
המוכרומטוזיס
המוכרומטוזיס (באנגלית: Hemochromatosis) הוא עודף ברזל בגוף מכל סיבה שהיא, אשר עלול להוביל להפרעה בתפקוד של איברים שונים בגוף.
ברזל בגוף האדם
באופן נורמלי, ברזל מגיע מהתזונה ועובר חיזור מ-Fe3+ ל-Fe2+ בתריסריון. הוא נספג בתריסריון לתוך האנטרוציטים (תאי מעיים) ועובר מהם אל מחזור הדם באמצעות אקספורטר הנקרא ferroportin ו-oxidase hephaestin. בדם, ברזל נקשר לחלבון הפלסמה הנקרא טרנספרין (transferrin) ומועבר לאזורים בהם הוא מאוחסן או לחלופין לאזורים בהם מתבצע בו שימוש. כך למשל, מועבר ברזל לכדוריות דם אדומות צעירות במח העצם, לצורת סינתזה של המוגלובין. כאשר כדוריות דם אלו מזדקנות, הן עוברות פאגוציטוזה על ידי פאגוציטים והברזל שהיה בהן ממוחזר וחוזר למערכת הדם.
החלבון הפצידין הוא חלבון המיוצר בכבד ותפקידו לשמש בתפקיד בקרה מרכזי על תנועת הברזל בגוף. חלבון זה מדכא תנועת ברזל במעיים ושחרור של ברזל מהמאקרופאג'ים ומתאים אחרים. חלבון זה מגיב לסיגנלים המתווכים על ידי טרנספרין באמצעות הגן HFE וגנים נוספים. מוטציות בגן זה ובגנים אחרים נוספים מביאים לירידה בשחרור של הפצידין וכתוצאה מכך לעלייה בספיגת ברזל במעיים והצטברותו בגוף, כלומר להמוכרומטוזיס.
באופן נורמלי, הגוף מכיל 3-4 גרם של ברזל וכמות זו נשמרת על ידי צריכת הברזל באוכל המתבצעת באמצעות ספיגת ברזל במעיים מחד, ושימוש בברזל מאידך. במחלת ההמוכרומטוזיס, ספיגת הברזל עולה על דרישות הגוף לברזל ומתבטאת בעלייה ברמות הברזל בדם, עלייה באחסון של טרנספרין הנושא ברזל בדם, וכן עלייה בחלבון פריטין. במחלה מתקדמת, הגוף עלול להכיל כ-20 גרם של ברזל ואף יותר, אשר מצטבר ברקמות רבות, כגון בכבד, בלבלב, בלב ובבלוטת יותרת המוח.
המוכרומטוזיס הנגרם ממחלה תורשתית
הגן HFE, האחראי למרבית המקרים של המוכרומטוזיס תורשתית, התגלה בשנת 1996, ומוטציה בו המביאה להחלפת חומצת אמינו אחת לשנייה (בעמדה 282) היא המוטציה השכיחה ביותר. המחלה מועברת באופן רצסיבי, ובנשאים הטרוזיגוטיים אין עלייה בהצטברות של ברזל בגוף.
המוכרומטוזיס כתוצאה מפגיעה בגן HFE הוא מצב שכיח יחסית, ונפוץ בעיקר אצל אנשים ממוצא צפון-אירופאי. המחלה שונה מאדם לאדם כתלות במאפיינים נוספים, הכוללים למשל צריכת ברזל בתזונה, משקאות אלכוהוליים, איבוד דם (הריונות, וסת, תרומת דם) ועוד. גברים נוטים יותר מנשים לפתח שחמת הכבד, כאשר מרבית החולים מפתחים את התסמינים הראשונים בין גיל 40 ל-60. את המחלה קשה לאבחן לפני גיל 20. קיימות פגיעות גנטיות נוספות שאינן בגן HFE, והן נדירות ויכולות להביא לתסמונת בגיל מוקדם (juvenile hemochromatosis). חלק מהתסמונות הללו מביאות לתמונה קלינית דומה להמוכרומטוזיס כתוצאה מפגיעה בגן HFE, וחלק מהן, כגון מוטציה בפרופרוטאין (ferroportin), מביאה בהצטברות של ברזל גם במקרופאגים וברקמות רטיקולו-אנדותליאליות.
המוכרומטוזיס נרכש
המוכרומטוזיס נרכש, או המוכרומטוזיס שניוני, נגרם כתוצאה ממחלות כרוניות הקשורות לפגם בייצור של כדוריות דם אדומות, כגון אנמיה סידרובלאסטית או תלסמיה. במצבים אלו, ספיגת הברזל עולה, וכן עירויי דם הניתנים לחולים ומכילים איתם כמויות של ברזל, מעלות את רמות הברזל בדם.
סיבות נוספות להמוכרומטוזיס משנית כוללות למשל עודף ברזל בתזונה, סיבה שהיא נדירה יחסית, וכן הפרעות נוספות.
תסמיני המחלה
הסימפטומים של המוכרומטוזיס אינם ייחודיים למחלה זאת, כך שהם מיוחסים גם למחלות אחרות. בשלבים הראשונים התסמינים הם עייפות ממושכת וכאבי מפרקים. תסמינים כלליים בשלבים מאוחרים יותר הם: חולשה כללית, עייפות ותשישות כרונית, אפתיה והרזיה; כמו כן יש את תסמינים הקשורים לאיברים מסוימים: סוכרת, גוון ברונזה על העור, אי-ספיקת כבד, אי-ספיקת לב, דיכאון, דלקת מפרקים, סרטן הכבד, כניסה מוקדמת לגיל המעבר אצל גברים או גיל המעבר אצל נשים, הפסקת הווסת (אצל נשים), אימפוטנציה (אצל גברים), ירידה בחשק המיני, הפרעות בקצב הלב ועוד.
התסמינים העיקריים:
מבחינת בדיקה פיזית של החולה, ניתן להבחין במחלה מתקדמת בהגדלה של הכבד, פיגמנטציה עורית מוגברת, אובדן שיעור גופני, אטרופיה של האשכים, צהבת, הפרעות קצב לבביות ומיימת.
איתור המחלה
התסמינים של המחלה מקשים על איתורה, מאחר שהם מיוחסים לעיתים למחלות אחרות, המאופיינות באותם תסמינים. אצל נשים יש קושי נוסף באיתור המחלה עקב איבוד הדם הטבעי על ידי המחזור החודשי.
גילוי המוכרומטוזיס מתבצע באמצעות בדיקות דם, בדיקות גנטיות ולעיתים באמצעות דגימה מרקמת הכבד (מתבצעת כאשר בדיקת הדם מצביעה שרמת הפריטין בדם עלתה על 1000 ננו-גרם במיליליטר דם). בדיקות הדם כוללות: בדיקת ברזל בצום, בדיקת כושר קשירת ברזל (TIBC), קולטני טרנספרין (UIBC), פריטין, המוגלובין ובדיקת המטוקריט. חולה המוכרומטוזיס מאופיין ברמות גבוהות של ברזל בצום ושל פריטין, ורמות נמוכות של כושר קשירת ברזל וקולטני טרנספרין. רמות הפריטין התקינות הן עד 300 אצל גברים, ועד 200 אצל נשים.
טיפול
קיימים מצבים בהם לא ניתן לבצע פלבוטומיה, כגון אנמיה או היפו-פרוטאינמיה (מחסור בחלבונים בדם). במקרים אלו מתבצע שימוש בחומרים מסוג deferoxamine (כלטור- Chelating agents) אשר באופן כללי אפקטיבי פחות מאשר פלבוטומיה. טיפולים אלו מביאים לחזרה לנורמה של תפקודי הרקמות השונים, נוסף על השפעה פחותה על מפרקים ועל מצבים הקשורים להיפוגונדיזם (המטופלים על ידי מתן טסטוסטרון או גונדוטרופינים).
בנוסף על החולים לא לשתות אלכוהול כיוון ששתיית אלכוהול עלולה להביא להתפתחות של שחמת הכבד אצל חולים אלו עד פי 10 ביחס לאנשים בריאים. מחלת כבד סופנית יכולה להיות סיבה להשתלת כבד.
לינק (נהר)
הנהר לינק (באנגלית: Link River, מילולית "הנהר המקשר") הוא נהר קצר המחבר את אגם קלאמת העליון לאגם יואנה בעיר קלאמת פולס במדינת אורגון שבארצות הברית. הנהר, המנקז אגן של 9,900 קילומטרים רבועים, מתחיל בקצה הדרומי של אגם קלאמת העליון וזורם מרחק קצר לסכר נהר הלינק (Link River Dam) וממשיך 2.4 קילומטרים עד לתחילת אגם יואנה. ה"מפלים" שמהם שואבת העיר קלאמת פולס (מילולית "מפלי קלאמת") את שמה, ואשר במציאות מתוארים בצורה הטובה ביותר כאשדים ולא כמפלים, נראים במרחק קצר מתחת לסכר, אם כי זרימת המים בדרך כלל אינה גבוהה מספיק כדי שהמים יזרמו מעל הסלעים. הנהר קלאמת מתחיל בקצה הדרומי הצר של אגם יואנה וזורם משם 407 קילומטרים לאוקיינוס השקט.
לפני שהגיעו המתיישבים האירופאים לאגן קלאמת, היה הנהר לינק ידוע לבני הקלאמת המקומיים בשם יולאלונה (Yulalona), כלומר "הלוך ושוב". לעיתים, רוחות חזקות דחפו את המים במעלה הזרם לתוך אגם קלאמת העליון וניקזו חלקית את אפיק הנהר.
לאחר הקמתה ב-1867, נקראה קלאמת פולס במקור לינקוויל (Linkville), כלומר "עיר הנהר לינק". השם שונה לקלאמת פולס בשנים 1892–1893.
הומר סימפסון
הומר הוא בן 36 (לפי מרבית הפרקים, אך לפי חלק מהפרקים הוא בן 39). הוא מתנשא לגובה של 1.82 מטר. הוא הגיע פעם למשקל של כמעט 120 קילו, במהלך דיאטת השמנה, אך כיום הוא שוקל "רק" 108 קילו. הוא לובש חולצה במידה XXXXL (לפי הקומיקס).
לאורך שנות הסדרה התפתחה דמותו של הומר והפכה לדמות המשקפת בצורה ביקורתית את האמריקאי הטיפוסי ממעמד הפועלים: הוא עובד בדרגה נמוכה במפעל, הוא גס רוח, לא מלומד, בעל משקל עודף, חסר רגישות (אף על פי שברוב הפרקים הוא נאמן למשפחה), חסר סבלנות וחסר סובלנות.
אנחת הרטינה המפורסמת של הומר "ד'או!", שהחלה כמעין מחווה לסרטי לורל והארדי, הפכה לכה פופולרית עד שהפכה לערך במילון אוקספורד באנגלית. ביטוי נוסף השגור בפיו הוא "ממממ..." והזלת ריר תוך כדי, מלווה בדברי מאכל שהוא חושב עליהם (לדוגמה, "ממממ, דונאטס"), כמו כן גם דברים בלתי אכילים בעליל אותם הוא בולע (כדוגמת פסל חתן וכלה מפלסטיק שהונח בראש עוגת חתונה).
דובר אנגלית, רוסית, איטלקית, ספרדית, גרמנית, יפנית ופינגווינית (לפי הפרק בו שירת בצי). אוהד את קבוצת הפוטבול "דאלאס קאובויס" והחל מתחילת עונה שמינית הוא הבעלים של קבוצת "דנבר ברונקוס" (שקיימות במציאות).
ביוגרפיה
הומר ג'יי סימפסון נולד בספרינגפילד (אף על פי שעל פי פרק אחד יכול להיות שהוא נולד בקנדה) במשקל 4.17 ק"ג, אך את רוב ילדותו בילה בחווה לא רחוקה מספרינגפילד.
הומר היה נער כנסייה תמים וחכם אך "גן הסימפסון" לא פסח עליו, ובגיל התיכון התחיל לשתות יחד עם חברו הטוב בארני. לפי אחד הפרקים, הומר איבד את היכולת למנת משכל גבוהה כאשר דחף עפרונות צבע אל תוך אפו. הוא הצליח להוציא את כולם מלבד אחד שנשאר תקוע בתוך מוחו.
בשנה האחרונה ללימודים הוא פגש את אשתו לעתיד מארג'ורי בובייה (למעשה, פגש אותה עוד בגיל 10 במחנה קיץ, אך זמן ממושך לא ידע שאותה נערה תהיה אשתו לעתיד ובדרך פלא פגש את מארג' בתיכון), הידועה בכינויה מארג'. הם התחתנו לאחר שהיא נכנסה להריון, ומאז הם הביאו עוד שני ילדים לעולם.
בשביל לפרנס את משפחתו, החל הומר לעבוד בכור החשמל הגרעיני בעיירה בגיזרה 7G, בתור מפקח בטיחות. הומר מבלה שם את מרבית ימיו, בעיקר בנמנום או באכילת דונאטס, כשהוא חסר כל ידע או הבנה בסיסית באנרגיה גרעינית. הדבר העיקרי שמציל אותו מאיבוד מקום עבודתו היא העובדה שמעסיקו, מונטגומרי ברנז, אף פעם לא מצליח לזכור את השם שלו. דרך התקבלותו של הומר לעבודה משתנה מפרק לפרק: בפרק בו מחליט לקרוא הומר מגזין ברנז אומר שבקורות החיים שלו נכתב "בור ועם הארץ", אך בפרק בו הומר מציל במזל את הכור מהתכה גרעינית נאמר שאין להומר רקע כלשהו הרשום בעבודה ושהוא התקבל באמצעות פרויקט של הנשיא ג'רלד פורד, ואילו כאשר הומר מספר את הסיפור מנקודת המבט שלו מסופר כי הומר הבטיח לברנז חנפנות מתמדת, וכך משתנה הדרך כל פעם מחדש.
תכונות
מנת המשכל של הומר היא 55, מה שהופך אותו למפגר מבחינה חוקית. לפי אחד הפרקים, "Homr" (שיבוש של Homer), הסיבה העיקרית לטיפשותו של הומר היא עפרון צבע (Crayon) שנותר תקוע בראשו מאז ילדותו (את הצבע תקע הומר עצמו עמוק לתוך האף כחלק ממשחק). בפרק אחר מוסברת טיפשותו על ידי "גן הסימפסונים", ההופך את כל הגברים במשפחת סימפסון לטיפשים עם הגיעם לגיל ההתבגרות. הסברים נוספים לכך יכולים להיות שתיית אלכוהול מופרזת, הימצאות ליד חומרים רדיואקטיביים ופגיעות חוזרות ונשנות בגולגולת.
הומר איבד את שערו בשנות ה-80 המוקדמות (אם כי בפרק אחד נראה הומר בפלאשבק, בו הוא תולש חלק משערו בכל פעם שהוא שומע שמארג' בהריון בשנות השמונים ובשנות התשעים). אף על פי שיש לו רק שתי שערות על ראשו, ועוד אחת ארוכה העוברת בין אוזניו ב"זיגזג", הוא עדיין מסרק אותן לצד (תסרוקת הלוואה וחיסכון), כדי לנסות להסתיר את קרחתו. באחד הפרקים, כשהומר התגייס לחיל המילואים של חיל הים ונאלץ לגלח את ראשו, הוא טען שהוא נראה "כמו מפלצת". השיער שמעל אוזנו, ביחד עם האוזן שמתחתיו, יוצרים את האותיות M ו-G, שהן האותיות הראשונות בשמו הפרטי ובשם משפחתו של יוצר הסדרה, מאט גריינינג.
בעיות בריאות
מלבד גן הסימפסונים, עיפרון הצבע שהיה תקוע בראשו ואין ספור מכות שקיבל בראשו במהלך הסדרה, להומר יש שלל בעיות רפואיות נוספות. כשהעלה משקל רב בדיאטת ההשמנה שלו בפרק "King-Size Homer" ("הומר במלוא משמניו"), הוא גרם לעצמו בעיות לב ואף נזקק לניתוח לב פתוח בפרק מאוחר יותר. הוא שבר כמעט כל עצם בגופו, נורה פעמים רבות (לעיתים על ידי תותח) ונפל פעמיים מצוק. העבודה עם חומרים רדיואקטיביים גרמה לו, ככל הנראה, לעקרות. באחד הפרקים תרם הומר, בניגוד לרצונו, אחת מהכליות שלו לאביו.
הומר הוא גם קצר ראייה. הוא מרכיב משקפיים כשהוא קורא ובאחד הפרקים הרכיב עדשות מגע. בפרק נוסף הוא עובר ניתוח לייזר לתיקון הראייה. בנוסף, יש לו את מה שד"ר היברט מכנה "סינדרום הומר סימפסון", שכבת מגן נוזלית מסביב למוח המגינה עליו מפגיעה, אשר בזכותה התאפשר לו לנהל קריירה קצרה באיגרוף. כתוצאה משכבה עבה של שומן בטנו הייתה עמידה בפני מפגעים, מה שעזר לו לעבוד בקרנבל (סוף עונה שביעית). הוא נוחר וסובל מביעותי לילה, שבמהלכם הוא צורח לעיתים על נחשים.
התמכרויות
הומר מוצג לאורך הסדרה כסובל מהתמכרויות שונות. ההתמכרויות הכי בולטות שלו הן לבירה (בעיקר "דאף") לדונאטס ולטלוויזיה, אליה הוא מתייחס לעיתים בהערצה ובאהבה.
עבר פלילי
ביומו היחיד בחיל הים הרג את מפקדו על ידי שיגורו (בשוגג) בטורפדו. הוא הואשם על פשעיו בצי (שכללו "ניסיון עריקה" אל הרוסים כביכול), אבל שופטיו סירבו לשפטו.
באחד הפרקים הראשונים הוא מנסה לסייע לבארט לתקן את הפסל של מייסד העיירה, ג'בדיה ספרינגפילד אחרי שבארט השחיתו. הומר גם הרג פעם צולל באגם על ידי זריקת מכשיר חשמלי לאגם (מבלי לדעת). לפי השוטר ויגום, הוא וחמשת חבריו לבר של מו אחראים לרוב התאונות בספרינפילד, בגלל שכרות.
בעונה ה-11 גרם גם בעקיפין למוות של מוד פלנדרז, אשתו של נד פלנדרז אך לא הועמד לדין ולא נעצר.